Aitäh! Jättes kommenteerimata rahandusministri artikli, vastan ma teile kõigepealt nii, et see, mida lugeda tarbetuks kulutuseks, ei olegi nii lihtne küsimus ja see võib vaid kaugelt tunduda lihtsa küsimusena. Nagu ma oma ettekandes ütlesin,  tekib enim võimalusi raiskamiseks juhul, kui me ei ole võimelised maandama strateegilisi riske. Nende riskide maandamata jätmine võib väljenduda väga erineval moel. Ma usun, et need riskid loovadki võimaluse kulutusi kokku hoida. Ma ei usu, et Riigikontroll on see asutus, kelle ülesanne on öelda, mida konkreetselt kokku hoida. Meie ülesanne on tegelikult aidata luua selliseid süsteeme, mis vähemalt välistaksid otsused teha tarbetuid kulutusi.